“O‘ZBEKISTON RESPUBLIKASI XALQ BAXShISI” FAXRIY UNVONINI BELGILASh TO‘G‘RISIDA

Baxshichilik san’atini yanada rivojlantirish, milliy qadriyatlarimizni e’zozlash va o‘zbek xalq og‘zaki ijodiyotini keng targ‘ib etishdagi, o‘z ijodi va ijrochilik faoliyati bilan xalqimizni, ayniqsa, yoshlarni ko‘p ming yillik madaniyatimiz sarchashmalaridan bahramand qilishdagi salmoqli hissalari hamda Vatan istiqloli va shon-sharafini ulug‘lash yo‘lida O‘zbekiston Respublikasi fuqarolarini rag‘batlantirish maqsadida:
 1. “O‘zbekiston Respublikasi xalq baxshisi” faxriy unvoni ta’sis etish maqsadga muvofiq deb hisoblansin (“O‘zbekiston Respublikasi xalq baxshisi” faxriy unvoni to‘g‘risidagi Nizom va uning tavsifi ilova qilinadi).
 2. O‘zbekiston Respublikasi Konstitutsiyasining 78-moddasiga asosan ushbu Farmon O‘zbekiston Respublikasi Oliy Majlisiga kiritilsin.
 1. “O‘zbekiston Respublikasi xalq baxshisi” faxriy unvoni baxshichilik san’atini yanada rivojlantirish, milliy qadriyatlarimizni e’zozlash va o‘zbek xalq og‘zaki ijodiyotini keng targ‘ib etishdagi ulkan xizmatlari, o‘z ijodi va ijrochilik faoliyati bilan xalqimizni, ayniqsa, yoshlarni ko‘p ming yillik madaniyatimiz sarchashmalaridan bahramand etishdagi salmoqli hissalari, Vatan istiqloli va shon-sharafini ulug‘lash yo‘lida O‘zbekiston Respublikasi fuqarolariga beriladi.
 2. “O‘zbekiston Respublikasi xalq baxshisi” faxriy unvoniga taqdim etish O‘zbekiston Respublikasi Oliy Majlisi, Vazirlar Mahkamasi, respublika vazirliklari, Qoraqalpog‘iston Respublikasi Jo‘qorg‘i Kengesi, Toshkent shahar va viloyatlar hokimliklari, idoralar va jamoat tashkilotlari tomonidan belgilangan tartibda amalga oshiriladi.
 3. “O‘zbekiston Respublikasi xalq baxshisi” faxriy unvoni O‘zbekiston Respublikasi Prezidentining Farmoniga asosan beriladi.
 4. “O‘zbekiston Respublikasi xalq baxshisi” faxriy unvonining ko‘krak nishoni ko‘krakning chap tomoniga taqiladi.
 5. “O‘zbekiston Respublikasi xalq baxshisi” faxriy unvoniga sazovor bo‘lgan shaxslar respublikada belgilangan bazaviy hisoblash miqdorida har oyda pul mukofoti oladilar, shuningdek, O‘zbekiston Respublikasi qonunchiligida belgilangan imtiyozlardan foydalanadilar.
 6. “O‘zbekiston Respublikasi xalq baxshisi” faxriy unvoni O‘zbekiston Respublikasi Prezidenti yoki uning nomidan tegishli rahbar xodimlar tomonidan tantanali va oshkoralik vaziyatida topshiriladi.
 Ko‘krak nishoni 0,25 mikron qalinlikda tilla qoplangan 925 probali kumushdan tayyorlanib, diametri 34 millimetrli doira shaklida bo‘ladi. Nishonning qalinligi 2,2 millimetr.
 Nishonning hoshiyalangan tekis yuza tomonida milliy cholg‘u asbobi do‘mbirada kuylayotgan baxshi, pastki o‘n chekkasida dafna novdasi tasvirlangan. Ramzlarning yuqorirog‘idan “XALQ VAXSHISI” degan yozuv gorizontal holatda joy olgan.
 Nishonning orqa tomonida O‘zbekiston Respublikasining Davlat gerbi tasvirlangan. Tasvirlar va yozuv qabariq.
 Ko‘krak nishoni ichki qismiga O‘zbekiston Respublikasining Davlat bayrog‘i ranglaridagi shoyi lenta sirilgan qadag‘ichga halqa va ilmoqcha yordamida ulanadi.